CELEX: 52012PC0753
Language: lv
Date: 2012-12-13
Title: Priekšlikums PADOMES LĒMUMS par nostāju, kas Eiropas Savienības vārdā jāpauž attiecībā uz priekšlikumiem par Roterdamas konvencijas III pielikuma grozījumiem

|
			
		
		
		52012PC0753
		
			Priekšlikums PADOMES LĒMUMS par nostāju, kas Eiropas Savienības vārdā jāpauž attiecībā uz priekšlikumiem par Roterdamas konvencijas III pielikuma grozījumiem /* COM/2012/0753 final - 2012/0347 (NLE) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
Pārtikas un lauksaimniecības
organizācijas (FAO) un Apvienoto Nāciju Organizācijas
Vides programmas (UNEP) aizgādībā 1998. gada
martā tika noslēgtas sarunas par Konvenciju par iepriekš
norunātas piekrišanas procedūru (PIC) attiecībā uz
dažām bīstamām ķīmiskām vielām un
pesticīdiem starptautiskajā tirdzniecībā.
Konvencija tika atklāta
parakstīšanai Ministru diplomātiskajā konferencē, kas
notika 1998. gada septembrī Roterdamā. Kopiena to
parakstīja 1998. gada 11. septembrī. Roterdamas konvencija
ir liels solis dažu bīstamu vielu, tostarp pesticīdu, starptautiskas
reglamentācijas virzienā. Konvencijas mērķis ir
veicināt tās dalībvalstu kopīgu atbildību un
sadarbību bīstamo ķīmisko vielu tirdzniecībā, lai
pasargātu cilvēka veselību un vidi no potenciāla
kaitējuma un veicinātu šo ķīmisko vielu lietošanu videi
nekaitīgā veidā. 
Savienība Konvenciju ir īstenojusi
ar Eiropas Parlamenta un Padomes 2008. gada 17. jūnija
Regulu (EK) Nr. 689/2008 par bīstamu ķīmisku vielu
eksportu un importu[1].
Padome ar 2006. gada 25. septembra Lēmumu 2006/730/EK[2] nolēma Konvenciju
apstiprināt Eiropas Kopienas vārdā.
Konvencija stājās spēkā
2004. gada 24. februārī. Konvencijas
Līgumslēdzēju pušu sestā konference (LPK6) notiks
Ženēvā 2013. gada 28. aprīlī–11. maijā.
Konvencijas līgumslēdzējas puses ir ne tikai Savienība, bet
arī tās 26 dalībvalstis.
Pamatojoties uz ieteikumiem, ko sniegusi
Ķīmisko vielu pārskatīšanas komiteja (CRC), kas
darbojas kā palīgstruktūra līgumslēdzēju pušu
konferences (LPK) pārraudzībā, sagaidāms, ka LPK tiks
pieņemti lēmumi par vēl dažu ķīmisko vielu
iekļaušanu Konvencijas III pielikumā, un rezultātā uz
tām attieksies PIC procedūra. 
Ķīmiskajām vielām, kuras CRC
ir ieteikusi iekļaut Roterdamas konvencijas III pielikumā,
proti, azinfosmetilam, krizotilazbestam, oktabromdifenilētera tehniskajiem
maisījumiem, pentabromdifenilēterim un pentabromdifenilētera
tehniskajiem maisījumiem, perfluoroktānsulfoskābei,
perfluoroktānsulfonātiem, perfluoroktānsulfonamīdiem un
perfluoroktānsulfoniliem, kā arī šķidrajām
formulācijām (emuļģējams koncentrāts un
šķīstošs koncentrāts), kuras satur parakvāta dihlorīdu
276 g/l vai vairāk, kas atbilst parakvāta jonu
koncentrācijai 200 g/l vai vairāk, jau piemēro eksporta
ierobežojumus, kuri paredzēti Savienības tiesību aktos un kuri
ir līdzīgi Konvencijā noteiktajiem ierobežojumiem.
Tāpēc Konvencijas Līgumslēdzēju pušu sestajā
konferencē Komisija ierosina Padomei Savienības vārdā
atbalstīt Konvencijas III pielikuma grozījumus.
2012/0347 (NLE)
Priekšlikums
PADOMES LĒMUMS
par nostāju, kas Eiropas Savienības
vārdā jāpauž attiecībā uz priekšlikumiem par
Roterdamas konvencijas III pielikuma grozījumiem
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 192. panta
1. punktu un 207. pantu saistībā ar tā 218. panta
9. punktu,
ņemot vērā Eiropas Komisijas
priekšlikumu,
tā kā:
(1)       Eiropas Savienība ir
ratificējusi Roterdamas konvenciju par procedūru, saskaņā
ar kuru starptautiskajā tirdzniecībā dodama iepriekš
norunāta piekrišana attiecībā uz dažām bīstamām
ķīmiskām vielām un pesticīdiem („Roterdamas
konvencija”)[3].
(2)       Savienībā
Roterdamas konvenciju īsteno ar Eiropas Parlamenta un Padomes 2008. gada
17. jūnija Regulu (EK) Nr. 689/2008 par bīstamu
ķīmisku vielu eksportu un importu[4].
(3)       Lai nodrošinātu, ka
importētājas valstis var izmantot Roterdamas konvencijas sniegto
aizsardzību, ir nepieciešami un lietderīgi atbalstīt
Ķīmisko vielu pārskatīšanas komitejas ieteikumu Roterdamas
konvencijas III pielikumā iekļaut azinfosmetilu,
krizotilazbestu, oktabromdifenilētera tehniskos maisījumus,
pentabromdifenilēteri un pentabromdifenilētera tehniskos
maisījumus, perfluoroktānsulfoskābi,
perfluoroktānsulfonātus, perfluoroktānsulfonamīdus un
perfluoroktānsulfonilus, kā arī šķidrās
formulācijas (emuļģējams koncentrāts un
šķīstošs koncentrāts), kuras satur parakvāta dihlorīdu
276 g/l vai vairāk, kas atbilst parakvāta jonu koncentrācijai
200 g/l vai vairāk. Šīs vielas Savienībā jau ir
aizliegtas vai stingri ierobežotas, un tāpēc uz tām attiecas
eksporta prasības, kas ir stingrākas par Roterdamas konvencijā
noteiktajām prasībām.
(4)       Sagaidāms, ka Roterdamas
konvencijas Līgumslēdzēju pušu sestajā konferencē
(KLP6) pieņems lēmumus par ierosinātajiem III pielikuma
grozījumiem. Savienībai ir jāatbalsta šie grozījumi,
IR PIEŅĒMUSI ŠĀDU
LĒMUMU. 
Vienīgais pants
Roterdamas konvencijas
Līgumslēdzēju pušu sestajā konferencē Komisija
Savienības vārdā atbalstīs grozījumu pieņemšanu,
lai Roterdamas konvencijas III pielikumā iekļautu azinfosmetilu,
krizotilazbestu, oktabromdifenilētera tehniskos maisījumus,
pentabromdifenilēteri un pentabromdifenilētera tehniskos
maisījumus, perfluoroktānsulfoskābi,
perfluoroktānsulfonātus, perfluoroktānsulfonamīdus un
perfluoroktānsulfonilus, kā arī šķidrās
formulācijas (emuļģējams koncentrāts un
šķīstošs koncentrāts), kuras satur parakvāta dihlorīdu
276 g/l vai vairāk, kas atbilst parakvāta jonu
koncentrācijai 200 g/l vai vairāk.
Briselē,
                                                                       Padomes
vārdā —
                                                                       priekšsēdētājs
[1]               OV L 204, 31.7.2008., 1. lpp.
[2]               OV L 299, 28.10.2006., 23. lpp.
[3]               OV L 299, 28.10.2006., 23. lpp.
[4]               OV L 204, 31.7.2008., 1. lpp.